cyanic-selkie/wikianc huggingface dataset:
Reredos
En retable kan ha vært en del av reredos når et alter ble flyttet vekk fra veggen. For altere som fortsatt står mot veggen, står retable ofte på toppen av alteret, på baksiden, spesielt når det ikke er noen reredos (en dossal gardin eller lignende som brukes i stedet). Et retable kan pyntes med blomster eller det kan stå lysestaker på den.
Stina Viktorsson
I 2005 tok hun sølv  i EM for mixed lag. Lag Viktorsson tok gull for Sverige i Curling-EM 2010.
Reredos
Begrepet kan også brukes for lignende strukturer, da forseggjort i sekulær arkitektur, for eksempel svært utskårne peiser.
Pierre Lumbi
Ministerier
Han var leder av Mouvement Social pour le Renouveau (MSR), et parti dannet i anledning valgene i 2006. MSR hadde sine røtter i Solidarité Paysanne-bevegelsen fra 1980- og 1990-tallene.
Lumbi be den 5. februar 2007 utnevnt til minister for infrastruktur. offentlige arbeider og rekonstruksjon, i statsminister Antoine Gizengas første regjering. I hans annen regjering, bekjentgjort 25. november 2007, fortsatte han i det samme embedet. Han ble bekreftet i vervet den 26. oktober 2008, i Adolphe Muzito første kabinett.
I 2007 besøkte Lumbi Beijing, og da ble grunnlaget lagt for en viktig økonomisk avtale med Folkerepublikken Kina, med en rekke store og små prosjekter. I 2009 uttrykte Verdensbanken bekymring om hvordan prosjektene ble styrt. En kommisjon ble organisert på kongolesisk side, og den avdekket at over 23 millioner dollar i signaturbonuser var forsvunnet, og synest å ha blitt dirigert til lokale politikere og høyere funksjonærer i det statseide Gecamnines. Det var også klager over at kineserne ikke tok i bruk lokal arbeidskraft, som de hadde lovet å gjøre. Dessuten importerte de materialer til prosjekten. Det var også en rekke andre funn av avtalebrudd.
Død
Den 14. juni 2020 døde Lumbi i Kinshasa av covid-19.
Sortland rådhus
Sortland rådhus er et rådhus i tettstedet Sortland i Nordland, hvor Sortland kommunes administrasjon har tilhold. Rådhuset ligger i Vesterålsgata 57, og huser kommunestyresal, rådhustaverna, tjenestetorg, offentlige kontorer og Sortland kommunale kino.
Bharat Rashtra Samithi
Bharat Rashtra Samithi (BRS) er et regionalt politisk parti i Telangana i India. K. Chandrasekhar Rao er partiets leder.
Sortland rådhus
Bygningen ble tegnet av arkitektene Einar Karstad og Tobias Ritzau, og er oppført i betong i perioden mellom 1954 og 1959. Sørfløya ble tatt i bruk i 1957, mens den offisielle åpningen ble foretatt den 2. august 1959 da kong Olav besøkte Sortland i forbindelse med sin signingsferd.
Bharat Rashtra Samithi
Partiet ble grunnlagt i 2001 av utbrytere fra Telugu Desam Party (TDP). Det har hatt splittelse av Andhra Pradesh og utskillelse av Telangana som egen delstat som sin viktigste sak.
TRS fikk fem representanter ved valget til Lok Sabah i 2004. Det ble med i regjeringen ledet av statsminister Manmohan Singh fra Kongresspartiet. Uenighet om delstatsspørsmålet gjorde at partiet i august 2006 trakk seg ut av regjeringen. Det fikk to mandater ved valget i 2009. I 2014 vant partiet 11 av Telanganas 17 seter.
Sortland rådhus
Sortland kommunale kino hadde sin første forestilling den 17. mai 1959. Kinosalen har et godt bevart interiør i typisk 50-tallsstil, med sceneteppe og dekorasjoner som knyttes til teaterskikkelsen Harlekin.
Bharat Rashtra Samithi
Ved valget til delstatsforsamlingen i Andhra Pradesh i 2004 fikk partiet 26 kandidater innvalgt. I 2009 fikk partiet innvalgt 10 representanter.
Kravet fra TRS om at delstatsstatus for Telangana fikk gjennomslag. I februar 2014 vedtok Indias parlament opprettelsen av en ny delstat. Ved det første valget til Telanganas lovgivende forsamling, fikk TRS 34 % av stemmene og 63 av 119 seter. Partileder K. Chandrasekhar Rao ble bedt om å danne regjering.
Sortland rådhus
Sortland rådhus og kino ble fredet i 2014.
England to Australia flight
England to Australia flight 1919 oppstod da den australske regjeringen satte opp en pris på 10 000 pund for den første australier i et britisk fly som fløy fra Storbritannia til Australia. Av de seks deltakere som startet løpet, ble vinnernene, piloten Ross Smith, hans bror, Keith Smith som co-pilot og mekanikerne James Bennett og Wally Shiers. De fløy en modifisert Vickers Vimy bomber
Konkurransen
I begynnelsen av 1919 satte samvelderegeringen i Australia opp en pris på 10 000 australske pund for den første flyvning fra Storbritannia til Australia på bestemte betingelser. I mai 1919 uttalte statsminister Billy Hughes og senator, forsvarsminister George Pearce i samråd med Royal Aero Club at besetningene måtte alle være australske borgere, flyet måtte ha blitt bygget i det Det britiske imperiet og reisen måtte være avsluttet innen sammenhengende 720 timer (30 dager), og være fullført før midnatt 31. desember 1920. I utgangspunkt måtte enten Hounslow Heath Aerodrome (for landfly) eller RNAS Calshot (for sjøfly og flybåter), med pålagte stop i Alexandria og Singapore, og endelig reisemål i Darwin. Hver etappe måtte gjennomføres etter konkurranseregler gitt Royal Aero Klubb, som også ville føre tilsyn med starten og kontrollere konkurransen generelt.
Sopwith Wallaby
Kl. 11.44 om morgenen 21. oktober 1919 tok kaptein George Campbell Matthews AFC som pilot og sersjant Thomas D. Kay som mekaniker av fra Hounslow Heath Aerodrome i en Sopwith Wallaby (G-EAKS). Dårlig vær forårsaket forsinkelser i Köln, og Wien, deretter ble de fengslet som mistenkte bolsjeviker i Jugoslavia og med ytterligere forsinkelser på grunn av snøen i Beograd. En sprukket motorsylinder i Konstantinopel og dårlig vær i Aleppo førte til forsinkelser. Endelig, den 17. april 1920, havarerte Wallaby under landing på Grokgak på Bali. Matthews ble litt skadet.
Vickers Vimy
Denne Vickers Vimy var et ombygget Vickers Vimy bombefly  (G-EAOU) (registreringen ble sagt på folkemunne å stå for «God hElp All of Us»), bemannet med kaptein Ross Macpherson Smith, hans bror løytnant  Keith Macpherson Smith som co-pilot og mekanikere sersjantene W. H. (Wally) Shiers og J. M. (Jim) Bennett. Deres Vimy forlot Hounslow Heath 12. november 1919. De fløy via Lyon, Roma, Kairo, Damaskus, Basra, Karachi, Delhi, Calcutta, Akyab, Rangoon (veddeløpsbane), Singora (Songkhla) i (Siam uplanlagt på grunn av kraftig nedbør), Singapore, Batavia og Surabaya hvor flyet sank ned i bakken og de måtte gjøre bruk av en midlertidig flystripe laget av bambusmatter. Nådde Darwin kl. 16:10 den 10. desember 1919. Flyturens lengde ble estimert til17 911 kilometer og total flytid var 135 timer, 55 minutter, gjennomsnittsfarten var 131.8 km/t Pengepremien ble delt mellom brødrene Smith og de to mekanikere. Brødrene Smith ble begge slått til riddere for denne bragden og mannskapet ga sitt fly til den australske regjeringen. Det er nå utstilt i Adelaide lufthavn.
Alliance P. 2
Den 13. november 1919 startet løytnant Roger M. Douglas, MC DCM og løytnant J. S. L. Ross fra Hounslow Heath i et Alliance P.2 Seabird (ikke sjøfly) (G-EAOX) «Endeavour». Det havarerte i en frukthage i Surbiton. Ross ble drept umiddelbart, og Douglas døde kort tid etter av skadene.
Blackburn Kangaroo
Et team med en Blackburn Kangaroo (G-EAOW) hadde valgt som navigatør den australske flygeren Charles Kingsford Smith, men Smith trakk seg fra konkurransen, og kaptein Hubert Wilkins tok hans plass. Den 21. november 1919 tok Kangaroo av fra Hounslow Heath, styrt av løytnant V. Rendle med kaptein Wilkins, løytnant D. R. Williams og løytnant Garnsey St. C. Potts som mannskap. De fikk problemer med motorene og flyet ble tvunget ned over Frankrike. Etter reparasjoner fortsatte ferden, men nye problemer med motorene dukket opp og den 8. desember 1919 havarerte flyet på Suda Bay, Kreta, der det endte opp mot gjerdet til et mentalsykehus. Mannskapet slapp fra det uten skader.
Airco DH.9
8. januar 1920 tok Airco DH.9 (G-EAQM), ført av løytnant Ray Parer med løytnant John C. McIntosh som co-pilot av fra Hounslow Heath. Flyet fullførte turen i sørgmodige 206 dager senere og Parer fikk tilnavnet «Battling Ray». Selv langt utenfor fristen fikk mannskapet en trøstepremie på1 000 australske pund. Flyet er blitt restaurert og plassert i Australian War Memorial i Canberra.
Pearl (Mississippi)
Pearl er en amerikansk by som ligger i Rankin County i Mississippi.
Den har og dekker et areal på 66,33 km².
Zivert
Julia Dmitrijevna Zivert (russisk: Ю́лия Дми́триевна Зи́верт; født 28. november 1990), kjent under artistnavnet «Zivert», er en russisk sangerinne og modell.
Biografi
Julia Dmitrijevna Zivert ble født 28. november 1990 i Moskva.
I 2017 signerte Zivert med det russiske plateselskapet First Music Publishing (FMP).
Hun ga ut sin debutsingel "Чак" på YouTube-kanalen sin på 1. april 2017. Den 17. juni 2017 publiserte hun videoklippen til denne sangen. Hennes andre singel "Анестезия" ble utgitt 15. september 2017, og videoklippen til denne sangen ble utgitt 17. januar 2018.
På 6. april 2018 publiserte hun sitt første mini-album, «Сияй».
På 12. mars 2019 publiserte hun sitt videoklippen til sangen "Life" på YouTube. Videoklippen ble filmet i Hong Kong.
På 27. september 2019 publiserte hun debutalbumet Vinyl #1.
Nils Granfelt
Nils Daniel Granfelt (født 17. februar 1887, død 21. juli 1959) var en svensk sportsutøver som deltok under de olympiske leker 1912 i Stockholm.
Granfelt ble olympisk mester i turn under OL 1912 i Stockholm. Han var med på det svenske laget som vant lagkonkurransen i mangekamp svensk system foran Danmark. Det var tre lag fra tre nasjoner som var med i konkurransen som ble avholdt på Stockholms stadion.
Mark Kyle
Mark Kyle (født 5. juni 1973) er en irsk rytter som spesialiserer seg i feltritt. I Sommer-OL 2012 i London representerte han landet sitt og ble nummer 5 i lagkonkurransen.
Bjørnar Hansen
Bjørnar Hansen (født 1. mai 1944) er en norsk lokalpolitiker for Sosialistisk Venstreparti. Han var varaordfører i Hattfjelldal kommune fra 2011 til 2015. Han fratrådte som kommunestyrerepresentant i 2015 etter å ha sittet sammenhengende i tre perioder.
Madison (Mississippi)
Madison er en amerikansk by som ligger i Madison County i Mississippi.
Den har og dekker et areal på 68,43 km².
Li Zhilong
Li Zhilong (født 9. mars 1988) er en kinesisk friidrettsutøver som konkurrerer i hekkeløp. Han representerte landet sitt under Sommer-OL 2012 i London, der han ble utslått i de innledende rundene på 400 meter hekk.
Carl-Ernfrid Carlberg
Carl-Ernfrid Carlberg (født 24. februar 1889 i Stockholm, død 22. januar 1962 i Stockholm) var en svensk sportsutøver som deltok under de olympiske leker 1912 i Stockholm.
Carlberg ble olympisk mester i turn under OL 1912 i Stockholm. Han var med på det svenske laget som vant lagkonkurransen i mangekamp svensk system foran Danmark. Det var tre lag fra tre nasjoner som var med i konkurransen som ble avholdt på Stockholms stadion.
Carlberg var en aktiv nasjonalsosialist, og stiftet blant annet Samfundet Manhem i 1934. Under andre verdenskrig finansierte han nasjonalsosialistisk propaganda, og utarbeidet lister over svenske jøder. Han ble i 1958 dømt til en bot på 15 000 svenske kroner for å ha spredt antisemittiske skrifter.
Syncrossus berdmorei
Syncrossus berdmorei er en art av smerlinger som lever i ferskvann i Sørøst-Asia. Kroppen er langstrakt. Munnen er på undersiden av hodet og omgitt av skjeggtråder. Fargetegningene består av grønnlige tverrbånd mot en gulbrun bakgrunn, samt et mønster av avlange flekker i vannrette rader. Finnene har et rødlig skjær. Den blir opptil 25 cm lang.
Finneformel: Ryggfinne 2/9, gattfinne 2–3/4–6.
Den lever i den demersale sonen i klare fjell-elver. Syncrossus berdmorei kan holdes som akvariefisk. Den trenger minst 700 liter med plass. Den er revirhevdende og aggressiv mot artsfrender.
Gjuvslandslia landskapsvernområde
Gjuvslandslia landskapsvernområde ligger på Varaldsøy i Kvinnherad kommune i Vestland. Landskapsvernområdet har et areal på 195 dekar. Området er vernet for å ta vare på en av de største forekomstene av barlind i landet. I verneområdet finnes også kristtorn, edelløvskog, kalkfuruskog og verdifull artsrik slåttemark.
Kjell Thue
Kjell Thue (født 3. mai 1919 i Drammen, død 20. februar 2012 ) var en norsk jurist og radiomann, kjent spesielt fra programposten Nitimen (NRK) som han startet opp i 1965 sammen med Johan Vigeland.
Han ble utdannet jurist i 1947 og arbeidet deretter som advokatfullmektig hos høyesterettsadvokat Ragnv. Wilberg i Fredrikstad. Fra 1951 til 1961 drev han egen advokatpraksis i Fredrikstad. I 1958 ble han hentet til NRK, hvor han ble programleder i Store Studio.
Fra 1975 var han redaksjonssjef i underholdningsavdelingen. Han pensjonerte seg i 1989. De siste fire årene ledet han programmet Hoppla, vi lever.
Kjell Thue mottok Lytterprisen i 1982.
Ingrid Lønhaug
Ingrid Lønhaug (født 17. mai 1952) er en norsk lokalpolitiker for Sosialistisk Venstreparti. Hun er varaordfører i Skjervøy kommune fra 2007. Hun hadde før dette fire perioder i kommunestyret.
Lønhaug er lærer.
Santiago Arias
Santiago Arias Naranjo (født 13. januar 1992) er en colombiansk fotballspiller som fra den 1. august 2022 er klubbløs.
Han har tidligere spilt for den colombianske klubben La Equidad og den portugisiske klubben Sporting CP.
Landslaget
Arias Naranjo ble tatt ut til den colombianske VM-troppen til Fotball-VM 2014 i Brasil.
Han ble tatt ut i s tropp til VM i fotball 2018 i Russland.
Florisbadkraniet
Florisbadkraniet, tidligere klassifisert som homo helmei, er et kranium av arkaisk homo sapiens fra paleolitikum. Kraniet er tidfestet til å være 259 000±35 000 år gammelt.
Kraniet ble oppdaget i 1932 av T. F. Dreyer ved Florisbad i Brandfort i Freistata (før 1994: Oranjefristaten).
Klassifisering
T. F. Dreyer klassifiserte funnet i 1935 som homo helmei. Bakgrunnen for denne nye artsbetegnelsen, var at det verken kunne kategoriseres som homo heidelbergensis eller homo sapiens.
I 2016 argumenterte Chris Stringer for at Florisbadkraniet tilhører en arkaisk eller «tidlig» form for homo sapiens, sammen med funnene i Jebel Irhoud og Eliye Springs. Kraniet ble også klassifisert som homo sapiens av Hublin et al. (in 2017), delvis på bakgrunn av lignende funn i Jebel Irhoud i Marokko.
Liste over SNES-spill
Dette er en liste over spill for Super Nintendo Entertainment System, forkortet SNES. De er sortert alfabetisk etter navn. For offisiell liste, se Eksterne lenker
Alle spillene har blitt oversatt til engelsk, enten fordi de var offisielt markedsført i Nord-Amerika og Europa eller grunnet senere fanoversettelse fra japansk til engelsk gjennom emulering. Fanoversatte spill er listet separat fra de kommersielle spillene.
For spill relatert til Super Famicom i Japan, se: Liste over Super Famicom spill
Innholdsfortegnelse: A B C D E F G H I J K L M N O P Q R S T U V W X Y Z | Fanoversatt | Eksterne lenker
Camilla Speirs
Camilla Speirs (født 23. august 1989) er en irsk rytter som spesialiserer seg i feltritt. Under Sommer-OL 2012 i London representerte hun landet sitt, der hun ble nummer 5 i lagkonkurransen.
Ridgeland (Mississippi)
Ridgeland er en amerikansk by som ligger i Madison County i Mississippi.
Den har og dekker et areal på 56,3 km².
Roberto Benigni
Roberto Remigio Benigni (født 27. oktober 1952 i Manciano La Misericordia i Castiglion Fiorentino) er en italiensk skuespiller og regissør.
Benigni vant Oscar, BAFTA, David di Donatello og Screen Actors Guild Award for rollen som Guido Orefice i Livet er herlig (1997), en film han også regisserte og skrev manuset til.
Kjell Ivar Wien
I 1984 ble Wien, sammen med styrkeløfterne Gunnar Østby, Sverre Saxegaard, Roy Sagmyr og Per Antony Pedersen, av Oslo byrett funnet skyldig i forsettlig å ha innført hormonpreparatet anabole steroider til Norge. Han ble samtidig utestengt fra all idrett på livstid, og har således ikke konkurrert etter domfellelsen.
== Resultater og meritter i styrkeløft  ==
Anders Hylander
Anders Hylander (født 6. november 1883, død 10. februar 1967) var en svensk sportsutøver som deltok under de olympiske leker 1912 i Stockholm.
Hylander ble olympisk mester i turn under OL 1912 i Stockholm. Han var med på det svenske laget som vant lagkonkurransen i mangekamp svensk system foran Danmark. Det var tre lag fra tre nasjoner som var med i konkurransen som ble avholdt på Stockholms stadion.
Pyongyang Sinmun
Pyongyang Sinmun (Pyongyang Nyheter) er en nordkoreansk avis, etablert 1. juni 1957 av Kim Il-sung. Avisas internettutgave ble lansert 1. januar 2005. Avisa eies og utgis av Pyongyangavdelingen av Koreas arbeiderparti, seks ganger i uka. Ansvarlig redaktør (2011) er Song Rak-gyun.
Comitia tributa
Comitia tributa, tribusforsamlingen, var en underavdeling av folkeforsamlingen i den romerske republikk, der man valgte de laverestilte embetene og folketribunene. Forsamlingen var oppdelt i 31 landtriber og fire bytriber, og ble etter 287 f.Kr. det viktigste lovgivende organet i riket.
Tribusforsamlingen er svært lik Plebeierforsamlingen (Concilium Plebis), og blir i antikke kilder satt under ett. Forskjellen på de to går ut på om det var en folketribun eller en magistrat med imperium som ledet møtene. I det første tilfellet var det et concilium plebis, dvs et råd kun åpent for plebeiere, mens det i det siste tilfellet var åpent for alle borgere, comitia tributa
Kilder
Comicios romanos კომიცია Rimske skupštine Comitia 罗马人民大会
Rolf Arne Hanssen
Rolf Arne Hanssen (født 14. august 1951) er en norsk lokalpolitiker for Sosialistisk Venstreparti. Han var ordfører i Vadsø fra 1. januar 2014 til 2015.
Hanssen var varaordfører i kommunen fra 2007 i et samarbeid med Arbeiderpartiet, som hadde ordføreren. I desember 2012 blei ordfører Svein Dragnes alvorlig sjuk, og Hanssen vikarierte det kommende året. Da Dragnes valgte å trekke seg med virkning fra årsskiftet 2013/14, bestemte SV seg for ikke å fortsette samarbeidet med Ap. Samtlige andre partier i kommunestyret gav da sin støtte til Hanssen som fast ordfører.
Hanssen er lærer og rådgiver i ungdomsskolen.
Giulia Tanno
Giulia Tanno (født 5. mai 1998) er en sveitsisk freestylekjører, som tok bronse i Big Air under Vinter-X Games Aspen 2017. Hun tok sølv i samme gren under X Games Norway 2018 og fikk et nytt sølv under X Games Norway 2019.
General Electric GEnx
General Electric GEnx (General Electric Next-generation) er en avansert toakslet aksialstrøms turbofanmotor med et høyt omløpsforhold (engelsk high bypass ratio) som er utviklet og produsert av GE Aviation for Boeing 787 Dreamliner og 747-8. Motoren ble kjørt første gang i en testbenk 19. mars 2006. GEnx er ment som en erstatter for CF6 i GE Aviation sin produktlinje.
22. luftvernregiment
22. luftvernregiment (russisk: 22-й отдельный гвардейский зенитный ракетный полк), FPN 54129, er et luftvernregiment underlagt 11. armékorps i Russland, Vestre militærdistrikt, og forlagt til Kaliningrad, Kaliningrad oblast.
General Electric GEnx
Varianter
Data fra FAA-typesertifikatet og Flight International.
X Games Norway 2018 – Snøbrett Big Air menn
Big air med snøbrett for menn under X Games Norway 2018 ble avholdt på Fornebu lørdag 19. mai 2018.
17-åringen Takeru Ōtsuka fra Japan vant og tok gull i sin første X Games-konkurranse, foran nordmannen Marcus Kleveland og Chris Corning fra USA.
Finale
Hver utøver fikk tre runs til å sette sine to beste triks. De to tellende triksene måtte ha ulik utgang fra hoppet. Maksimalt 50 poeng ble gitt per run, slik at maksimal poengsum ble 100.
Dahlem
Dahlem er bydel (ortsteil) i Berlin i den administrative bydelen Steglitz-Zehlendorf. Dahlem ligger sørvest i Berlin mellom områdene Zehlendorf, Steglitz, Lichterfelde og Grunewald. Området preges av villaer og små parkanlegg.
Starkville (Mississippi)
Starkville er en amerikansk by som ligger i Oktibbeha County i Mississippi.
Dahlem
Freie Universität Berlin er en av de store vitenskapelige institusjonene i delbydelen. Her finnes også etnologisk museum, museum for asiatisk kunst og museet for europeiske kulturer.
Starkville (Mississippi)
Den har og dekker et areal på 66,37 km².
Den norske emballasjeforening
Den norske emballasjeforening ble stiftet i 1969 og er et samarbeids- og koordineringsorgan for emballasjeprodusenter, emballasjeleverandører, emballasjebrukere, varehandelen og andre interessenter som alle i sin virksomhet befatter seg med emballering og emballasjeutfordringer det er naturlig å løse i fellesskap.
Foreningens hovedarbeidsoppgaver er innenfor utdanning, kurs, informasjon, FoU, myndighetskontakt, etablere møteplasser og delta i nasjonale og internasjonale fora relatert til emballering i sin helhet.
Rap Against Dictatorship
Rap Against Dictatorship er en thailandsk rapgruppe, også kalt rapkollektiv, på 10 medlemmer. Gruppen ga i oktober 2018 ut den juntakritiske låten «Prathet Ku Mee» (norsk: «mitt land har...»), som i løpet av en uke fikk 20 millioner treff på Youtube. Låten ble først forsøkt forbudt, og gruppen ble truet med rettsforfølgelse for i videoen å ha gjenskapt en hendelse fra massakren på Thammasat-universitetet i 1976. I stedet for å forby sangen, svarte etter hvert thailandske myndigheter med å gi ut sin egen, noe mindre populære raplåt, kalt «Thailand 4.0».
Rap Against Dictatorship fikk i 2019 Václav Havel-prisen for kreativ motstand, tildelt på Oslo Freedom Forum.
Et av medlemmene, Dechathorn Bamrungmuang, også kjent som «Hockey», ble den 20. august 2020 arrestert og tatt med til en politistasjon utenfor Bangkok etter å ha opptrådt og sunget på scenen under demonstrasjonene i Thailand 2020.
I 2020 kom sangen «Reform» ut. Den ble blokkert på YouTube i Thailand den 4. januar 2021 etter en klage fra thailandske myndigheter. Dechathorn begjærte den 23. september 2021 at rettskjennelsen som gjorde låten ulovlig i landet, skulle oppheves. Dette førte til at retten suspenderte forbudet og berammet en ny rettssak. Den 7. juli 2022 ble låten igjen blokkert etter en ny kjennelse fra retten.
Lag om husligt arbete
Lag om husligt arbete er en lov i Sverige som ble utferdiget den 17. desember 1970 og som erstattet hembiträdeslagen av 1944. Opprinnelig gjaldt også den nyere loven forttrinnsvis hushjelper og andre huslig ansatte, dom for eksempel barnepiker og hushjelper, men denne yrkesgruppe har gradvis minsket i antall og er blitt heller fåtallig. Dermed er det kanskje fremst personlige assistenter som berøres av loven.
Også au pairer i Sverige lyder under loven, skjønt de som er under 18 år bare omfattes av visse deler av loven.
Med lovens ikrafttredelse fikk hushjelper i Sverige også åtte timers arbeidsdag.
Joseph Murphy
Joseph Murphy (født 6. august 1976) er en irsk rytter som spesialiserer seg i feltritt. Under Sommer-OL 2012 i London representerte han landet sitt, der han ble nummer 5 i lagkonkurransen.
Metavargula bilix
Metavargula bilix er en art av slekten Metavargula som er en av tretten slekter i familien Cypridinidae. Den igjen er en av fem familier innenfor ordenen Myodocopida, under klassen av muslingkreps som er små krepsdyr. Mye av den tidlige forskningen, inklusive beskrivelsen av Myodocopida-gruppen, er gjort av den norske marinbiologen og havforskeren Georg Ossian Sars.
Gruppen Cypridinidae har arter med mykt skall (carapax) på overkroppen (thorax) og lang ytter-gren (i stedet for lang inner-gren) på andre antenne-par. Det særegne for artene er at antennen sitter på et feste med en nebb-liknende utvekst (rostrum). Individene er små.
Axel Janse
Axel Johan Janse (født 18. mars 1888, død 18. august 1973) var en svensk sportsutøver som deltok under de olympiske leker 1912 i Stockholm.
Janse ble olympisk mester i turn under OL 1912 i Stockholm. Han var med på det svenske laget som vant lagkonkurransen i mangekamp svensk system foran Danmark. Det var tre lag fra tre nasjoner som var med i konkurransen som ble avholdt på Stockholms stadion.
Pascagoula (Mississippi)
Pascagoula er en amerikansk by som ligger i Jackson County i Mississippi.
Den har og dekker et areal på 63,48 km².
Abus Valley
Abus Valley er en isfri dal 4,5 km sørøst for Turnstile Ridge ved nordenden av Britannia Range i Antarktis. Den ble navngitt i sammenheng med Britannia av et geologisk lag fra University of Waikato (New Zealand), 1978–79, ledet av M.J. Selby. Abus var navnet på elven Humber i romertiden.
Cedrat
Cedrat (latin Citrus medica) er en sitrusfrukt og tilhører rutefamilien. Den er bedre kjent i Norge som sukatsitron eller søtsitron, og brukes særlig til framstilling av sukat.
Historie
Søtsitronen var den første av sitrusfruktene romerne benyttet. Plinius den eldres Naturalis Historia forteller om treet (HN xii.7) som enkelte kalte Assyreren, mens andre kalte den det Medianske Eple (det generiske gresk-romerske navnet for globøse frukter). I Plinius' tid ble frukten aldri spist (omtrent som idag), men dens intense parfyme ble benyttet som et middel for å holde mygg og slikt på avstand. Fra rundt 200 e.kr ble den brukt i matlaging. Ifølge Plinius ble det gjort flere mislykkede forsøk på å dyrke søtsitronen i potter, for medisinske formål.
Søtsitronen er kjent som etrog (hebraisk: אֶתְרֹג) blant religiøse jøder, som veiver den i luften på en rituell måte som en av «de fire arter» i høytiden sukkót hver høst.
Selv om den østasiatiske sitrusfrukten yuzu (yuja) av og til kalles søtsitron, er dette faktisk en separat art, Citrus junos. Den er mindre god til sukat.
Fogdahuset Hana
Fogdahuset Hana er en fredet bygning i Sandnes som regnes som den eldste av bygningene som fortsatt står i byen.
Gården på Hana er beskrevet i kilder tilbake til 1470. De eldste delene av huset som står der i dag er trolig fra 1600-tallet.
I 1924 ble det besluttet å frede bygget som kulturminne.
I oktober 1989 brant det i bygningen, og det ble betydelige brannskader i den sør-østre delen av huset.
Sandnes kommune kjøpte huset i 1999 med tanke på å sette det i stand og benytte det som bydelshus, men lite ble gjort de første årene. I 2003 ble foreningen «Fogdahusets venner» etablert. På initiativ fra foreningen ble det i 2005 startet en omfattende restaurering av Fogdahuset. Totalt ble det lagt ned 14,500 dugnadstimer og 4,6 millioner kroner for å få huset restaurert. Arkitektkontoret Schjelderup & Gram hadde tilsyn med at det faglige arbeidet holdt den riktige standard. 26. oktober 2013 ble det feiret at restaureringen var fullført.
I dag brukes bygget til kulturelle og private begivenheter.
Stavanger Brass Band
Stavanger Brass Band er et musikkorps med brassbandbesetning. Korpset ble stiftet i 1981 og er tilsluttet Norges Musikkorps Forbund. Stavanger Brass Band har flere ganger vunnet Norgesmesterskapet for brassband, og korpset har flere ganger representert Norge i forbindelse med europamesterskapet for brassband.
I 2006 samarbeidet korpset med Nils Landgren og Bugge Wesseltoft i forbindelse med MaiJazz.
Brassbandet har samarbeidet med en rekke dirigenter, deriblant: Major Peter Parkes, Benny Wiame, David King, Allan Withington, Michael Antrobus, Reid Gilje, Rolf Gupta og James Gourlay.
Anthony Hopkins
Philip Anthony Hopkins (født 31. desember 1937 i Port Talbot i West Glamorgan i Wales i Storbritannia) er en britisk skuespiller, filmregissør, filmprodusent og komponist.
Hopkins regnes som én av de beste nålevende skuespillerne.
Bakgrunn
Anthony Hopkins' foreldre var Annie Muriel (født Yeates) og Richard Arthur Hopkins, som var baker.
Da han var femten år traff Hopkins skuespilleren Richard Burton som oppmuntret ham til å bli skuespiller. Han ble uteksaminert fra Royal Welsh College of Music & Drama i 1957 og fikk deretter opplæring ved Royal Academy of Dramatic Art i London.
Skuespiller
Hopkins ble oppdaget av Laurence Olivier, som inviterte ham til å bli med i Royal National Theatre. Gjennombruddet innen film kom da Hopkins spilte rollen som Rikard I i filmen Løven om vinteren (1968).
Han er kjent for rollen som Hannibal Lecter i Nattsvermeren (1991), som han vant Oscar for beste mannlige hovedrolle for, oppfølgeren Hannibal (2001) og forløperen Den røde drage (2002). Hopkins har også spilt i filmer som Magic (1978), Elefantmannen (1980), Mytteriet på Bounty (1984), 84 Charing Cross Road (1987), Bram Stoker's Dracula (1992), Resten av dagen (1993), Lidenskapens pris (1994), Nixon (1995), Amistad (1997), Zorro – Den maskerte hevner (1998), Møt Joe Black (1998), Instinkt (1999), En høyst uvanlig mann (2005), Thor (2011) og Hitchcock (2012).
Hopkins har vunnet tre BAFTA, to Emmy og to Oscar, samt Cecil B. DeMille Award. Han ble gjort til kommandør av Order of the British Empire (CBE) i 1987. I 1993 ble han utnevnt til Knight Bachelor og derved opphøyet i ridderstanden. Hopkins fikk da rett til å føre tiltaleformen sir foran sitt navn. I 1996 ble han tildelt æres-fellowship fra University of Wales, Lampeter. Hopkins ble tildelt en stjerne på Hollywood Walk of Fame i 2003.
Sierra de Guadarrama
Sierra de Guadarrama er en fjellkjede i Spania som går over halve Sistema Central (en fjellkjede på midten av Den iberiske halvøya), beliggende mellom Sierra de Gredos i provinsen Ávila, og Sierra de Ayllón i provinsen Guadalajara. Fjellkjeden strekker seg retning sørvest - nordøst, mot Madrid i sør, og mot provinsen Ávila og Segovia i nord. Hele fjellkjeden måler om lag 80 km i lengde, og den høyeste toppen, Peñalara, når opp til 2 430 moh.
Yreka
Yreka er en by i Siskiyou County i den amerikanske delstaten California. Den er fylkessete i Siskiyou County. I 2010 hadde Yreka 7,765 innbyggere.
Yreka var tidligere en gullgraverby som oppsto etter funn av gull i området i 1851. Byen ligger i Shastadalen nord i California, sør for Siskiyoufjellene og nord for vulkanen Mount Shasta.
Sierra de Guadarrama
Fjellkjedens nærhet til Madrid gjør at området er godt besøkt. Området krysses av flere fjellpass og flere jernbanelinjer. Infrastrukturen for turismen er vel utbygget og de ulike fjellsporter kan påvirke naturområdet negativt. Her ligger blant annet skistedene Navacerrada, Cotos og Valdeski.
Evert Karlsson
Evert Gotthardt Karlsson (født 4. august 1920 på Løkken Verk, død 23. mai 1996 i Örnsköldsvik) var en svensk skihopper. Han vokste opp på Bjørnli ved Løkken Verk i Meldal, og representerte der Løkken IF. I 1940 flyttet han til Örnsköldsvik i Sverige, der han representerte IF Friska Viljor.
Han ble nummer 11 i OL i St. Moritz i 1948, fikk samme plassering i VM i Lake Placid i 1950, og ble nummer 23 i VM i Falun i 1954. I 1950 ble han også nummer 2 i hopprennet i Svenska Skidspelen i Östersund.
Evert Karlsson ble svensk mester i skihopping i 1949. Hans bror Kåre Karlsson var også skihopper og deltok i VM i 1950.
SIG Sauer SSG 2000
SIG Sauer SSG 2000 er en magasinmatet sylinderlåsrifle produsert av SIG Sauer.
Sidsel Helliesen
Sidsel Helliesen (født 22. april 1944) er dr. philos i kunsthistorie fra Universitetet i Oslo i 2001. Hennes spesialfelt er grafikk og tegning. Fra 1973 til 2000 var hun leder av Nasjonalgalleriets Kobberstikk- og håndtegningsamling, og arrangerte en rekke utstillinger. Helliesen var redaktør for tidsskriftet Kunst og kultur 1982-88. Hun har skrevet artikler i bøker, tidsskrifter og utstillingskataloger. Sidsel Helliesen er nå seniorforsker ved Nasjonalmuseet for kunst, arkitektur og design.
SIG Sauer SSG 2000
Beskrivelse
SSG 2000 er utviklet fra Sauer 80/90 baneriflen. Hevarmen er roterende, mens sluttstykket er ikke-roterende. Når hevarmen roteres for å lukke mekanismen blir seks låseklakker drevet ut av bakdelen av sluttstykket for å låse mot glidekassen. Løpet er kaldhamret og er påmontert flammedemper.
SSG2000 var kamret fra fabrikk for .223 Rem, .308 Win, 7.5×55mm og .300 Win Mag.
Metavargula hex
Metavargula hex er en art av slekten Metavargula som er en av tretten slekter i familien Cypridinidae. Den igjen er en av fem familier innenfor ordenen Myodocopida, under klassen av muslingkreps som er små krepsdyr. Mye av den tidlige forskningen, inklusive beskrivelsen av Myodocopida-gruppen, er gjort av den norske marinbiologen og havforskeren Georg Ossian Sars.
Gruppen Cypridinidae har arter med mykt skall (carapax) på overkroppen (thorax) og lang ytter-gren (i stedet for lang inner-gren) på andre antenne-par. Det særegne for artene er at antennen sitter på et feste med en nebb-liknende utvekst (rostrum). Individene er små.
Taksonomisk plassering av gruppen
Taksonomien til muslingkrepsene er omstridt og inneholder vanskelig systamiserte grupper. Det er generelt omstridt å fin-inndele organismer taksonomisk. Skillene mellom de ulike gruppene av muslingkreps er usikre, og stort sett basert på morfologi snarere enn molekylær analyse. En vanlig oppdeling anerkjenner muslingkreps som en av seks ulike klasser av krepsdyr. En moderne oppdatering av systematikken gis av Martin and Davis, som følgende oversikt følger ned til nivået orden, mens lavere nivåer i enkelte tilfeller følger Catalogue of Life: - og detaljene gis etter WoRMS-databasen.
Panamakanalen
Panamakanalen (spansk: Canal de Panamá, engelsk: Panama Canal) er en stor kanal som skjærer gjennom Panamas smaleste parti, og gjør det mulig for skip å ta en «snarvei» mellom Atlanterhavet og Stillehavet, via Gatúnsjøen. Anlegget var, da det ble bygget, blant de største og vanskeligste ingeniørprosjekter noensinne.
Ved siden av Suezkanalen er Panamakanalen verdens viktigste kanal. Kanalen har hatt stor innflytelse på sjøfarten, ettersom skip ikke lenger behøver å dra den lange og utsatte reisen via Drakestredet rundt Kapp Horn på Sør-Amerikas sørspiss. En seilingsrute fra New York til San Francisco gjennom kanalen er på 5 130 nautiske mil (9 500 kilometer), noe som er under halvparten av den tidigere ruten rundt Kapp Horn, som er 12 150 nm (22 500 kilometer) lang.
De første ideene om en kanal i Panama dukket opp på begynnelsen av 1600-tallet, men det første forsøket på å bygge en kanal skjedde først i 1880 under fransk lederskap. Etter at forsøket kollapset fullstendig, ble arbeidet overtatt av USA, og kanalen kunne åpnes i 1914. Utbyggingen av den 80 kilometer lange kanalen ble hjemsøkt av problemer, inkludert sykdommer (spesielt malaria og gulfeber) og massive jordskred. Så mange som 27 500 arbeidere skal ha mistet livet under byggingen av kanalen.
Kanalen har siden åpningen vært en nøkkelkanal for internasjonal sjøfart. Hvert år trafikkeres kanalen av mer enn 14 000 fartøy, som frakter mer enn 203 millioner tonn last. Over 900 000 fartøy har passert gjennom kanalen siden åpningen i 1914 og fram til 2005.
Panama og USA inngikk i 1903 en avtale som innebar at USA skulle bygge og forvalte Panamakanalen samt en åtte kilometer bred landremse på hver side av kanalen, Panamakanalsonen. Byggingenen av kanalen ble siden administrert av U.S. Army Corps of Engineers mellom 1904 og 1914. I 1977 gikk USA med på krav om tilbakeføring av kanalen og ved midnatt 31. desember 1999 overtok Panama kontrollen.
Boo Kullberg
Anders Boo Georg Kullberg (født 23. mai 1889, død 5. april 1962) var en svensk sportsutøver som deltok under de olympiske leker 1912 i Stockholm.
Panamakanalen
Dimensjoner
Panamakanalen er vel 80 km lang. Den har to sett med sluser på stillehavssiden, Miraflores- og Pedro Miguel-slusene, og Gatun-slusene, på atlanterhavssiden. Hvert slusekammer er 305 meter langt, 33,5 meter bredt og 24 meter dypt.
Boo Kullberg
Kullberg ble olympisk mester i turn under OL 1912 i Stockholm. Han var med på det svenske laget som vant lagkonkurransen i mangekamp svensk system foran Danmark. Det var tre lag fra tre nasjoner som var med i konkurransen som ble avholdt på Stockholms stadion.
Panamakanalen
Dimensjoner
På atlanterhavssiden har slusene massive stålporter som er 21 meter høye og veier 745 tonn hver, men de er allikevel så godt balansert at de bare krever en 30 kW (40 hestekrefter) motor for åpning og lukking. På stillehavssiden, ved Miraflores, er slusene 24 cm høyere og er utsatt for mye større tidevannsforskjeller.
Beskrivelse
Panamakanalen forbinder Stillehavet med Det karibiske hav og Atlanterhavet ved vannveien gjennom Panamaeidet. På grunn av Panamaeidets s-form går kanalen fra Stillehavet vest–nordvestover gjennom eidet. For å unngå forvirring betegner kanalmyndighetene seilasen fra Stillehavet til Det karibiske hav som nordgående og fra Det karibiske hav til Stillehavet som sørgående.
Kanalen benyttes av alt fra små fritidsbåter opp til store handelsskip. Den maksimale størrelsen på skip som kan bruke kanalen kalles «panamax». Et stigende antall moderne skip er større enn denne grensen og kalles post-panamaxskip. Det første av disse kom allerede i 1936 med passasjerskipet «Queen Mary».
For et lasteskip tar en typisk passering gjennom kanalen omkring ni timer. I 2006 passerte 14 194 skip gjennom kanalen, med en total lastekapasitet på 296 millioner tonn, hvilket er nesten 40 skip daglig. Den raskeste passeringen gjennom kanalen ble gjort av en av den amerikanske marinens hydrofoilbåter i 1979, som brukte 2 timer og 41 minutter.
Den største vekten som er fraktet på et skip gjennom kanalen var da tankeren «Arco Texas» passerte med en last på 65 299 tonn olje i 1981. Det lengste skipet som har passert gjennom kanalen er «San Juan Prospector» (senere «Marcona Prospector»), med en lengde på 299 meter og en bredde på 32,6 meter. Det bredeste er slagskipet USS «New Jersey», som er 294,2 meter langt og 32,91 meter bredt.
Utforming
Kanalen består av to kunstige sjøer, flere utvidede eller kunstige kanaler og tre grupper av sluser. Nok en kunstig innsjø, Alejuelasjøen, fungerer som vannreservoar for kanalen. Ved transitt fra Stillehavet til Atlanterhavet passerer et skip følgende punkter:
Den totale strekningen er om lag 80 kilometer, og reisen tar minst 7–8 timer.
Den maksimale variasjonen i tidevannet på stillehavssiden er fra +3,35 meter til –3,20 meter, og løftehøyden ved Mirafloresslusene varierer derfor mellom 13,1 m ved flo og 19,7 ved fjære. Tidevannsvariasjonene på atlanterhavssiden overstiger ikke 60 centimeter.
Middels havnivå på stillehavssiden er i gjennomsnitt 20 centimeter høyere enn på atlanterhavssiden. På sitt grunneste er kanalen 13 meter og på sitt smaleste 153 meter. Høyst 48 skip per døgn kan passere gjennom kanalen, og ventetiden ved innseilingen kan være på opptil et døgn. Bahía Límon på atlanterhavssiden utgjør en ankringsplass avgrenset av en molo, men den har ofte ikke plass for alle skipene som vil trafikkere kanalen. På stillehavssiden er ankringsområdet helt åpent, men der utgjør topografien i Panamabukten en naturlig molo.
Landskapet langs kanalen består for det meste av uberørt regnskog. Bare i kanalmunningene på hver side er kanalen omgitt av bymessig bebyggelse og industriområder.
Sluser
De mest spektakulære delene av kanalen er dens sluser. Slusene er 33,53 meter (110 fot) brede og med en effektiv lengde på 304,8 meter (1 000 fot). Dybden i slusene varierer, men den dypeste er 12,55 meter (41,2 fot) ved den sørlige delen av slusene i området Pedro Miguel. Alle kanalens sluser er doble, og det er altså to parallelle slusetrapper på alle tre sluseområdene, hvilket i teorien tillater samtidig trafikk i begge retninger. I praksis kan dog større skip ikke møtes i Gaillard Cut, så derfor anvendes skipskonvoier inn og ut de to kanalfilene i én retning om gangen.
Hver slusefylling krever 101 000 kubikkmeter vann, og vannet fylles inn ved hjelp av gravitasjonen og et nettverk av kulverter under hver sluse. Skipene blir holdt på rett kurs i slusene ved hjelp av elektriske lokomotiver som går på tannstangspor på begge sider av slusene. Lokomotivene kalles for «muldyr», etter sine forgjengere som tidigere ble anvendt til oppgaven. Mindre fartøy, som turist- og fritidsbåter, seiler i konvoi, bruker egen motorkraft i slusene og posisjoneres ved egne liner under fylling/tømming av slusekamrene.
Gatún- og Alajuelasjøen
Gatúnsjøen og elven Chagres er hovedårene i kanalen og utgjør en betydelig del av strekningen. Gatúnsjøen fungerer som et vannreservoar som tillater slusene å operere selv i den tørre årstiden. Sjøen ble laget og elven gjort bredere og dypere under byggingen av Gatúndammen i elven Chagres. Det oversvømte den tidigere frodige dalen, og nå, nesten et århundre senere, finnes det fremdeles mahognytrær som stikker opp av vannet.
Det finnes en liten seilingsled over sjøen som er kjent som «Banana Cut» og som gir en marginalt kortere reise; denne anvendes av kanalbåter og fritidsbåter som da kan unngå den tyngre skipstrafikken. Mange øyer ligger i Gatúnsjøens del av kanalen, inklusive Isla Barro Colorado Island, der Smithsonian Tropical Research Institute (STRI) ligger.
Broer
Den nyeste broen er Centennial Bridge, som går over Gaillard Cut rett nord for Pedro Miguel-slusene; denne veibroen har seks kjørefelt og sto ferdig i 2004 (men åpnet for trafikk i 2005). Det er også bygd en mindre klaffebro som en del av Gatúnslusene; denne kan bare brukes når sluseportene er stengt, og den har liten kapasitet.
Det finnes dessuten broer som ikke er åpne for offentligheten. Disse brukes av kanalarbeiderne når sluseportene er stengt.
Fra conquistadorene til lobbyisme
På grunn av Panamas strategiske beliggenhet og det smale eidet som delte to store hav, ble andre former for handelsruter forsøkt opp i gjennom årene. Den mislykkede Dariénplanen var et forsøk fra Kongeriket Skottland i 1698 på å opprette en handelsrute over land, men ble ødelagt av usunne og farlige leveforhold, og lagt ned to år etter, i 1700. Gullrushet i California i 1849 førte til en eksplosiv økning i trafikken over Panamaeidet. Panama-jernbanen ble så ganske raskt bygget over eidet og åpnet i 1855. Denne handelsruten ble en vital del av infrastrukturen og gjorde den senere kanalen mer aktuell.
En handelsrute over vann ble fortsatt sett på som den ideelle løsningen og interessen for en kanal økte etter suksessen med Suezkanalen. Franskmennene, under Ferdinand de Lesseps, som var ansvarlig for å bygge Suezkanalen, begynte 1. januar 1880 byggingen av en kanal på havnivå (uten sluser) gjennom det som den gang var Colombias provins, Panama. Franskmennene begynte å arbeide i all hast, uten å ha studert områdets geologi og hydrologi tilstrekkelig.
I tillegg gjorde sykdommer som malaria, gulfeber og andre tropiske sykdommer mange arbeidere syke og tusenvis omkom. Det var vanskelig å forhindre flere utbrudd av sykdommene, fordi myggen på den tiden ikke ble sett på som en potensiell smittebærer. Disse forholdene gjorde det umulig å fortsette med en erfaren arbeidsstyrke, da mange av ingeniørene raskt flyktet tilbake til Frankrike. Selv sykehusene var et stort problem, fordi de var yngleplasser for mygg på mange avdelinger.
Forholdene ble holdt skjult for offentligheten i Frankrike for å opprettholde rekrutteringen. I 1893, etter mye arbeid, ble det franske engasjementet avsluttet. De store tapene på grunn av sykdom var en av hovedgrunnene til at prosjektet mislyktes, og det ble estimert at så mange som 22 000 arbeidere døde under byggingen (1881–1889). En annen viktig årsak var mangel på lignende erfaring, slik som å unngå at vannet fikk stålet til å ruste.
I 1902 oppdaget Cromwell et 10-cent frimerke fra Nicaragua, laget av United States’ American Bank Note Company, som uriktig viste en røykfylt Momotombovulkan. Momotombo var nesten utdødd og sto mer enn 160 km fra den planlagte Nicaraguakanalpassasjen. Cromwell plantet en historie i avisen New York Sun om at Momotombovulkanen hadde hatt utbrudd og forårsaket en serie av seismiske skjelv. Deretter sendte han løpesedler med dette frimerket til alle amerikanske senatorer som bevis på den vulkanske aktiviteten i Nicaragua. 19. juni 1902, tre dager etter at senatorene fikk tilsendt frimerket, stemte de for en rute igjennom Panama for kanalen. For denne lobbyvirksomheten, fikk Cromwell en sum på $ 800 000.
Panamas uavhengighet og byggestart
22. januar 1903, ble Hay-Herran-traktaten signert av Colombia og USA. Den ville ha garantert USA en 99-års lease-avtale fra Colombia på landet skulle brukes til kanalen, men det colombianske senatet ratifiserte aldri traktaten. Den amerikanske presidenten Theodore Roosevelt skiftet taktikk, ved å hjelpe minoriteten av konservative panamanere som jobbet for uavhengighet fra Colombia. Panama fikk sin uavhengighet 3. november 1903, da USA sendte krigsskip for å sikre Colombias tilbaketrekning fra regionen.
I november 1903 signerte Phillipe Bunau-Varilla, Panamas ambassadør til USA, Hay-Bunau Varilla-traktaten, som garanterer USAs rettigheter til å bygge og administrere Panamakanalen. Selv om Bunau-Varilla var Panamas ambassadør, var han fransk statsborger og var ikke autorisert til å signere traktaten på vegne av Panama uten panamanere til stede. Denne traktaten ble en betent diplomatisk sak mellom de to landene.
USA, under president Theodore Roosevelt (med John Frank Stevens som sjefsingeniør fra 1905 til 1907), kjøpte ut det franske utstyret og utgravninger for 40 millioner dollar og begynte arbeidet 4. mai 1904. USA betalte Colombia 25 millioner dollar i 1921, syv år etter ferdigstillelsen av kanalen, for oppreisning for president Roosevelts rolle i opprettelsen av Panama, og Colombia anerkjente Panama under kravene i Thomson-Urrutia-traktaten.
Den amerikanske president Woodrow Wilson fullførte den siste sprengningen av Gamboadiket den 10. oktober 1913, og kanalen var dermed ferdig. Et stort antall vest-indiske arbeidere hadde arbeidet med kanalen, og det er anslått at 5 609 mistet livet under byggingen.
Da kanalen omsider åpnet den 15. august 1914, var den et teknologisk vidunder. En kompleks serie av sluser gjorde det mulig for selv datidens største skip å passere. Kanalen var et viktig økonomisk og strategisk støttepunkt for USA, og revolusjonerte skipstrafikken i hele verden.
Da japanerne ødela det meste av den amerikanske stillehavsflåten ved angrepet på Pearl Harbor i desember 1941, sendte amerikanerne skip fra østkysten via Panamakanalen, også store hangarskip, for å gjenoppbygge marinenærværet i Stillehavet. Etter andre verdenskrig fortsatte USAs kontroll over kanalsonen å være et omstridt emne og endte i opprør som på martyrenes dag, den 9. januar 1964, tok livet av 21 panamanere og 4 amerikanske soldater.
Nå er det vedtatt å bygge ut Panamakanalen med et nytt løp ved siden av det eksisterende. Løpet skal bli så bredt og langt at selv de aller største skipene i dag og i fremtiden kan passere. Byggingen er ventet igangsatt om noen år. Først var det planer om å grave den ut og heve havnivået i Gatun-sjøen med 45 cm, men dette er ikke lenger aktuelt. Det er vedtatt å bygge større og raskere sluser for å redusere tiden det tar å passere kanalen.